**Menighedsrådsmøde d. 20. maj 2025 kl. 17 i Husumvold kirke**

Til stede: Lars Bo, Minna, Karen, Evy, Niels, Bertram, Pia, Stig, Line, Karin, Anne

Afbud fra: Hans, Ina, Helgi

--

**1. Dagsordenen er godkendt**

**2. Referatet fra sidst er godkendt**

**3. Opfølgning på byggeri og indkøb (fast punkt)**

Der er fortsat arbejde i gang for endelig brandgodkendelse.

Der er indkøbt hæk, som bliver plantet af Lars Bo og Niels på skråningen ved nedgangen til kælderen.

**4. Opfølgning fra tidligere møder/beslutninger (fast punkt)**

Fra aktivitetsudvalget:

Efterårets aktiviteter er planlagt, der mangler kun at blive fastlagt nogle koncerter, jazz-højmesse og pilgrimsvandringer.

Mht. højskolesang drøftes det, om tidspunktet for højskolesang er hensigtsmæssigt. Dette er også drøftet på sidste AU-møde. Menighedsrådet finder det bedst, at der kommer et andet tidspunkt for højskolesang fremadrettet.

Det nye initiativ: ‘Eksistentielle samtaler’ begyndes på søndag d. 25. maj efter højmessen.

**5. Indsatsområde frivillige (fast punkt)**

Der er blevet holdt et hyggeligt arrangement for de frivillige. Der var stor tilslutning til det. Lignende arrangementer gentages i den kommende måned og herefter ca. hver tredje måned.

**6. Årsregnskab 2024 til godkendelse**

Årsregnskabet med resultatdisponeringen og menighedsrådets forklaringer er godkendt til revision med tidsstemplet i dag, d. 20. maj 2025 kl. 12.07.

**7. Kvartalsrapport Q1 2025**

Menighedsrådet bemærker, at der er en væsentlig overskridelse på forbrug på kirkebygningen. Det er bl.a. brugt til nyt AV-anlæg, ny printer, nye udhængsskabe osv. Overskridelsen er forudset, og det forventes, at den er midlertidig. Skulle det vise sig at blive anderledes, er der et overskud på vedligeholdelseskontoen, der kan bruges.

Kvartalsrapporten er godkendt.

**8. Ansættelsesudvalg for den opslåede stilling som kordegn**

Udvalget består af Lars Bo, Minna, Karoline, Stig og Line. Minna har lavet en god oversigt over ansøgerne. Ina vil gerne arbejde for at videregive kordegnestillingen godt. Det drøftes, hvem der kan spørges om at vikariere under vakancen. Minna kontakter de foreslåede.

**9. Ansøgning om tilskud til personalefest**

Det vedtages, at menighedsrådet giver et tilskud på 325,- pr. person. Udgifterne refunderes ved bilag.

**10. Fra udvalget om klokkespil**

Det besluttes, atpunktet er til orientering og må blive drøftet senere, da medlemmerne af udvalget ikke er til stede til mødet.

Menighedsrådet finder det væsentligt at undersøge, om den nuværende store klokke kan udskiftes med én, der har en blødere klang.

**11. Kommende arrangementer (fast punkt)**

Jazz-gudstjenesten: Pia og Lars Bo laver brunch.

Praktiske opgaver i forbindelse med andre arrangementer er enten allerede aftalt eller i gang med at blive det.

**12. Evaluering af arrangementer siden sidst (fast punkt)**

Vi evaluerede ikke i dag

**13. Meddelelser:**

Fra kontaktpersonen:   
Der er i gang med at blive fundet en løsning på kirketjener-vikar-området. Der bliver gjort rede for den, og den ligger inden for udvalgets mandat.   
Der har været møde i arbejdsmiljøgruppen om APV. Der laves et oplæg til en plan, som menighedsrådet kan tage stilling til på næste møde.

**14. Eventuelt**

Det planlagte menighedsrådsmøde d. 28. oktober flyttes til torsdag d. 23. oktober, pga. halloween.

Der er et ønske om, at arbejdsmiljøorganisationen får et fast punkt under meddelelser

Underskrifter: